title: كوارك
text: لكوارك (ب ) فرتيتة أولية ؤ مكون أساسي د لمادة، لي كايتكوّنو منو جميع لحوايج لمادية لي كانعرفو، ؤ لي ف لمجموع ديالهوم كيتسماو لمادة لباريونية. لكواركات كيشكّلو فرتيتات مركبة بحال لپروطونات ؤ نّيوطرونات، لي ب دورهوم كيشكّلو نّوا د دّرة. أي كسدة مادية كيشوفها ؤلا كيقيسها بنادم ف حياتو ليومية مكوّنة ف سّاس ديالها من تلاتة د نّواع د لفرتيتات لي صغر من دّرة: كواركات فوقانية، كواركات تحتانية، ؤ إليكطرونات.